**ANUNŢ PENTRU SOLICITAREA DE EXPRESII DE INTERES**

**SERVICII DE CONSULTANȚĂ – CONSULTANT INDIVIDUAL**

**ROMÂNIA**

**PROIECTUL***„* **Îmbunătățirea managementului riscurilor de dezastre”** –

**Denumirea serviciilor: Verificator Tehnic specialitatea A1/A2 Mizil – 1 poziție**

**Acord de împrumut: nr. 8892 - RO**

**Nr. referință: RO-GIES-103358-CS-INDV**

Guvernul României a primit un împrumut de la Banca Internațională pentru Reconstrucție și Dezvoltare (BIRD) pentru a sprijini implementarea **Proiectului „Îmbunătățirea managementului riscurilor de dezastre” (Proiectul)** și intenționează să utilizeze o parte din aceste fonduri pentru contractarea de servicii de consultanță.

Inspectoratul General pentru Situații de Urgență (IGSU), prin Unitatea de Implementare a Proiectului (UIP)invită **consultanții individuali eligibili** (”Consultanți”) să își manifeste interesul pentru furnizarea serviciilor de consultanță.

Serviciile de consultanță (Serviciile) se referă la servicii specializate din partea unui Consultant Individual – Verificator Tehnic, pentru specialitatea A1/A2, în scopul implementării activităților de Proiect din cadrul Componentei 1 – ”*Îmbunătățirea rezistenței seismice a infrastructurii de intervenție în caz de dezastre și de urgență*”. Acestea au ca obiect verificarea tehnică de specialitate pentru cerințele fundamentale de calitate Rezistență mecanică și stabilitate, domeniile A1 și A2 a documentațiilor tehnice privind realizarea obiectivului de investiție *Demolare și reconstruire Sediu Detașament de Pompieri Mizil din cadrul Inspectoratului pentru Situații de Urgență „Șerban Cantacuzino” al Județului Prahova*.

Detalii privind aceste Servicii , precum și durata acestora, pot fi obținute prin consultarea Termenilor de Referință pentru Verificatorul Tehnic, pentru specialitatea A1/A2, care sunt postați pe website-ul IGSU [www.igsu.ro](http://www.igsu.ro).

Consultantul Individual – Verificatorul Tehnic, pentru specialitatea A1/A2 va fi selectat pe baza experienței relevante, a calificărilor și a abilităților de a furniza aceste servicii.

Va fi selectat un singur consultant individual în conformitate cu procedura *Selecție Consultant Individual* în conformitate cu prevederile Regulamentul Băncii Mondiale privind finanțarea proiectelor de investiții, ediția iulie 2016, revizuit în noiembrie 2017 (Procurement Regulations for IPF Borrowers , July 2016, revised November 2017 <http://pubdocs.worldbank.org/en/178331533065871195/Procurement-Regulations.pdf>).

La momentul semnării Contractului, ca urmare a câștigării selecției, Consultantul trebuie să fie persoană fizică autorizată (PFA) conform prevederilor Legii nr. 300/2004 privind autorizarea persoanelor fizice și a asociațiilor familiale care desfășoară activități economice în mod independent.

Consultantul trebuie să cunoască faptul că serviciile de consultanță vor fi furnizate numai de către acesta și orice substituire a Consultantului Individual selectat este interzisă.

Expresiile de interes depuse de candidații la selecția de Verificator tehnic – specialitatea A1/A2 Mizil, trebuie să conțină și informații detaliate privind adresa, numele complet al persoanei, precum și toate documentațiile necesare care să răspundă cerințelor de mai jos ( cum ar fi, fără a fi limitate la: legitimația, certificatul/certificatele de atestare pentru specialitatea respectivă, registrul verificatorului de proiecte/expertului tehnic completat la zi conform prevederilor legale în vigoare (în copie), declarație pe propria răspundere sub sancțiunea falsului în declarații că nu a pierdut dreptul de practică prin act administrativ sau ca urmare a pronunțării unei hotărâri judecatorești definitive ( în original), etc).

**Calificări minime și experiență solicitate:**

a) **Verificatorul Tehnic** atestat va fi certificat pentru verificarea Documentației Tehnice la cerințele A1, A2Rezistență mecanică și stabilitate conform legii.

b) Experiență relevantă, în calitate de Verificator de proiecte, la cerințele de calitate Rezistență mecanică și stabilitate pentru domeniile A1 și A2, de min. 5 (cinci) ani și minimum 5 (cinci) lucrări similare finalizate. În acest sens, documentația justificativă este prezentată în mod obligatoriu, iar referințele de la clienții respectivi reprezintă un plus.

c) Verificatorul Tehnic atestat va prezenta certificarea sa valabilă, la momentul depunerii candidaturii sale, prin acte specifice emise de autoritățile competente;

În acest sens, Verificatorul Tehnic atestat răspunde, de asemenea, pentru extinderea valabilității atestării sale specifice, ori de câte ori este cazul, pentru a oferi o valabilitate continuă a certificării sale A1/A2 -Rezistență mecanică și stabilitate, pe întreaga durată a derulării Contractului.

d) **Verificatorul** **Tehnic** atestat implicat în etapele de verificare de specialitate la cerințele A1, A2,Rezistență mecanică și stabilitate**,** a Documentației tehnice va avea spirit analitic și capacitatea de a comunica Proiectantului și Beneficiarului, în cel mai scurt timp, eventualele modificări și completări necesare în proiect, astfel încât să se îndeplinească cerințele de calitate conform legii.

e) Cunoasterea legislației și reglementărilor relevante în România, în vigoare.

Se recomandă tuturor Consultanților interesați să ia în considerație prevederile paragrafelor 3.14, 3.15, 3.16 și 3.17 din „Regulamentul Băncii Mondiale privind achizițiile în cadrul împrumuturilor de finanțare a proiectelor de investiții”, datat iulie 2016 și revizuit în noiembrie 2017 (<http://pubdocs.worldbank.org/en/178331533065871195/Procurement-Regulations.pdf>) care stipulează politica Băncii Mondiale cu privire la *conflictul de interese*.

De asemenea, se recomandă consultarea paragrafelor 3.21, 3.22 și 3.23 cu privire la *eligibilitate*, din cadrul documentului menționat anterior. Excepțiile de la prevederile paragrafului 3.23 (b) sunt situațiile detaliate în paragrafele 3.23 (c) și 3.23 (d).

Consultanţii interesați pot obţine informaţii suplimentare, prin depunerea de solicitări scrise în acest sens, prin e-mail sau la adresa de mai jos, în intervalul orelor de program cuprins între 8:00 – 16:00 (luni - vineri).

Expresiile de interes trebuie depuse în scris, în limba română, la adresa de mai jos (personal, prin poștă sau prin e-mail), până la data de **21 februarie 2020, ora 14:00.**

**Inspectoratul General pentru Situații de Urgență**

**Unitatea de Implementare a Proiectului privind îmbunătățirea managementului riscului la dezastre**

În atenția: dl. col. Mihai Cezar DAMIAN, manager de proiect

Str. Banu Dumitrache nr.46, sector 2, București

Fax: 021-208 45 46

e-mail: [laura.chiscop@igsu.ro](mailto:laura.chiscop@igsu.ro); [uip\_bm@igsu.ro](mailto:uip_bm@igsu.ro); [marcela.vladareanu.uip@igsu.ro](mailto:marcela.vladareanu.uip@igsu.ro)